Március 24.

nagycsütörtök hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

MIDŐN A DI**CSŐ** TANÍTVÁNYOK \* a vacsorái lábmosásnál megvi**lá**gosíttattak, \* akkor a go**nosz**lelkű Júdás, \* a pénzvágytól **el**vakíttatva, \* téged, az igazságos Bírót a törvénytelen bí**rák**nak elárult. \* Íme, lássátok, ti, e földi ja**vak** kedvelői, \* ezek miatt fela**kasz**totta magát! \* Kerüld a tel**he**tetlenséget, \* mely a tanítómesternek **i**lyet mert tenni. \*’ Mindenkihez jóságos Urunk, **di**csőség néked!

***Evangélium (Lk 22,1-39), 50. zsoltár.***

### KÁNON:

#### I. óda. 6. hang. Irmosz:

KETTÉVÁLVÁN MEGNYÍLT a Vörös-tenger, \* és a hullámokat tápláló mélység kiszáradt, \* s ezáltal utat nyertek a fegyvertelenek, \* a fegyveresek pedig sírjukat lelték ott. \* Ezért isteni szépségű éneket zengünk, \* mert Krisztus Istenünk dicsőségesen megdicsőült.

A mindenség létrehozója és az élet megadója, az Isten végtelen bölcsessége a tisztaságos és mindenkorszűz Anyától vett hajlékban lakott, mert testi templomot öltött magára Krisztus Istenünk, és dicsőségesen megdicsőült.

Beavatja titkaiba barátait, lelket tápláló asztalt készít nekik, és Isten valóságos Bölcsessége a halhatatlanság italával tölti meg a kelyhet hívei számára. Járuljunk hozzá mi is áhítattal, és ezt zengjük: Krisztus Istenünk dicsőségesen megdicsőült!

Halljuk meg, hívek, mindnyájan, Isten teremtetlen és vele egy természetű Bölcsességének hívó szavát, mely így hangzik: ízleljétek és tudjátok meg, milyen jóságos vagyok. Kiáltsátok tehát: Krisztus Istenünk dicsőségesen megdicsőült!

***Katavásziaként megismételjük az irmoszt.***

#### III. ÓDA. Irmosz:

KI MINDNYÁJUNK URA és alkotó Istene vagy, \* teremtményedet a szenvedélyektől megtisztítva magaddal egyesítetted, \* és magad lettél a Pászka-bárány, \* ki meghaltál érte, kiáltván: \* Egyétek az én testemet és a hit által megerősödtök!

Az egész emberi nem váltsága, Jóságos, te tanítványaidat a boldogság teli kelyhével itatod, mert önmagadat áldozod fel, ezt kiáltva: Igyátok az én véremet, és a hit által megerősödtök!

Tanítványaidnak megmondtad, türelmes Urunk, hogy esztelen ember az, aki közületek áruló, ám az nem fogta föl ezeket, s így esztelen is maradt. Nem fogja már megérteni azt, hogy „maradjatok mindnyájan énbennem, és a hit által megerősödtök!”.

***Katavásziaként megismételjük az irmoszt.***

*Kathizmálion:*

***1. hang.***

KI TAVAKAT, FORRÁSOKAT és tengereket al**kot**tál, \* hogy alázatosságodat választottaidnak meg**mu**tathasd, \* tanítványaidnak lábait meg**mos**tad, \* kendővel körülövez**ve** magad, \* és kimondhatatlan emberszereteted folytán megaláz**kod**va, \* bennünket is felma**gasz**taltál, \* megszabadítván a **go**nosz**tól**, \*’ mint egyetlen **em**berszerető.

***3. hang.***

JÓSZÍVŰSÉGED FOLYTÁN MEG**A**LÁZKODTÁL, \* tanítványaid lábát **meg**mostad, \* s őket az isteni pályafutásra rái**rá**nyítottad, \* Péter elutasítja **a** lábmosást, \* de azután engedelmeskedik az isteni parancsnak és **meg**mosakszik, \* és **hoz**zád szüntelenül **e**sedezik: \*’ ajándékozd nekünk a **nagy** kegyelmet!

***4. hang. Minta: Kijelentéd…***

EGYÜTT ÉTKEZTÉL, Uralkodó, tanít**vá**nyaiddal, \* s titokzatosan kijelentetted nekik legszentebb **szen**vedésedet, \* mellyel megszabadulunk az **e**nyészettől, \*’ kik a te szent szenvedése**i**det tiszteljük!

#### IV. ÓDA. Irmosz:

A PRÓFÉTA ELŐRE LÁTVÁN a te kimondhatatlan titkaidat, Krisztusom, \* így kiáltott fel: \* Erődnek állhatatos szeretetét oltottad belénk, könyörületes atyánk, \* mert egyszülött Fiadat engesztelő áldozatul küldted el a világra, ó Jóságos!

Midőn elindultál, Krisztus, a szenvedésre, amely Ádám minden leszármazottjának szenvedéstől való szabadulást szerzett, barátaidnak ezt mondtad: Vágyva vágytam arra, hogy elfogyasszam veletek ezt a húsvéti vacsorát, mert az Atya engem, az ő egyszülött Fiát, engesztelő áldozatul küldött e világra.

Minden elképzelést felülmúló új italt iszom az én országomban, én mondom nektek, barátaim – mondtad, Krisztus, – mikor mint Isten veletek együtt leszek, isteni ihletésűek, mert az Atya engem, az ő egyszülött Fiát engesztelő áldozatul küldött e világra.

#### V. ÓDA. Irmosz:

A SZERETET KÖTELÉKÉVEL \* a mindenség Uralkodójához kötődő apostolok \* magukat Krisztusnak rendelve alá, \* ékes lábaikat kinyújtották, \* és mindenkinek békességet hirdetnek.

Isten bölcsessége, ki a feltartóztathatatlant hatalmában tartja, az ég csatornáit megnyitja, a mélységeket megzabolázza, s a tengert felkorbácsolja, az edénybe vizet tölt, és Mester létére megmossa szolgái lábát.

Az alázatosság példáját mutatja az Uralkodó a tanítványoknak. Aki az eget felhőkbe öltözteti, kendővel övezi körül magát, s kinek kezében van az egész mindenség élete, térdét is meghajtva szolgáinak lábát mossa.

#### VI. ÓDA. Irmosz:

A BŰNÖK FENEKETLEN MÉLYSÉGE vett körül engem, \* s már nem bírom hullámveréseit. \* Mint Jónás a cetből, így kiáltok hozzád: \* Vezess ki engem a romlásból!

Uratoknak és Mestereteknek hívtok, tanítványok, és az is vagyok – így szóltál, Üdvözítőnk. Ezért kövessétek a példámat, amelyet életmódomban láttatok!

Aki nincs beszennyezve, annak elég, ha csak a lábát mossák meg. Ti tiszták vagytok, tanítványok, de nem mindannyian, mert egyiketek esztelenségében őrültségre hajlik.

#### *Konták:*

#### ***2. hang.***

ALIGHOGY KEZÉBE VETTE a kenye**ret** az áruló, \* máris sietve nyújtot**ta** ki azt, \* hogy az eladott ember árát fo**gad**ja kezébe. \* És megigazulás nél**kül** maradt Júdás, \*’ **a** **szol**ga és csaló.

***Ikosz:***

Közelítsük meg félelemmel mindnyájan a titokzatos asztalt, \* vegyük magunkhoz tiszta lélekkel a kenyeret, \* maradjunk együtt az Úrral, s lássuk, \* miként mossa meg tanítványai lábát, \* és tegyünk úgy, amint láttuk! \* Alázkodjunk meg egymás előtt, \* s mossuk meg egymás lábát, \* mert Krisztus is azt parancsolta tanítványainak, \* de nem hallgatott rá Júdás, \* a szolga és csaló.

#### VII. ÓDA. Irmosz:

A BABILONBAN ÉLT IFJAK \* nem ijedtek meg a lángoktól, \* hanem a lángoló tűz közepére vetve beharmatozva kiáltották: \* Áldott vagy, Urunk, atyáinknak Istene!

Júdás lehajtott fejjel gonosz dolgot tervezett: alkalmat keresett arra, hogy átadhassa elítéltetésre az ítélő Bírót, aki a mindenség Ura és atyáinknak Istene.

„Közületek egyvalaki elárul engem” – mondta az Úr, és az apostolok jó kedve elszállt, s aggodalom és félelem fogta el őket. „Ki az? – kérdezgették – mondd meg, atyáinknak Istene!”

Aki velem vakmerően nyújtja kezét a tálba, annak jobb lett volna, ha soha át se lépte volna az élet küszöbét – ezt nyilatkoztatta ki atyáink Istene.

#### VIII. ÓDA. Irmosz:

AZ ŐSI TÖRVÉNY SZERINT ÉLŐ ifjak Babilonban \* büntetésben részesülve sem engedelmeskedtek az uralkodó oktalan parancsának, \* hanem a tűzben is, melybe vetették őket, \* összefogódzva, fenntartójuknak méltó éneket zengtek így: \* Áldjátok az Urat, az ő művei, és magasztaljátok őt mindörökké!

A boldog vendégek a Sionon az Ige által megerősödtek, s az apostolok úgy követték az Urat, mint a nyáj a pásztort. Krisztussal úgy egybeforrtak, mint akik már nem is szakadhatnak el tőle, s isteni igével töltekezve hálaadással zengték: Áldjátok az Urat, az ő művei, és magasztaljátok őt mindörökké!

A törvény megbecsülését kirekesztette elméjéből a híres iskarióti, s lábát, amelyet megmostál, árulásra készítette elő. Ette a kenyeret, a te isteni testedet, Krisztus, és közben már készen állt arra, hogy sarkon forduljon, mert ő nem akarta hangoztatni: Áldjátok az Urat, az ő művei, és magasztaljátok őt mindörökké!

Megérintette jobbjával az esztelen a bűn engesztelő áldozatát, testedet és a világért kiontott isteni véredet, s nem félt belőle inni az, aki pénzért eladott. Nem szakított a gonoszsággal, s nem volt hajlandó ezt hangoztatni: Áldjátok az Urat, az ő művei, és magasztaljátok őt mindörökké!

***Az Istenszülő magasztaló éneke.***

#### IX. ÓDA. Irmosz:

AZ ÚRNAK KÜLÖNÖS és emeleten lévő \* halhatatlanságot kínáló asztalához \* emelkedett lélekkel járuljunk, hívek, \* hogy meghallgassuk az ott letelepedett Ige szavát, \* kit is magasztalunk!

Készítsétek el a húsvéti bárányt az emeleti teremben – monda az Ige a tanítványoknak. Készítsétek el neki az igazság kovásztalan igéjével odafönt, ahol már az elme felkészült, s magasztaljátok a kegyelem nagyságát!

Teremtő bölcsességként nemzett az Atya öröktől fogva, s útjaim kezdetét a most teljesítendő titok elvégzésére irányította. Jóllehet természetem szerint teremtetlen Ige vagyok, de magamévá tettem a fölvett emberi természet szavait is.

Nem képzeletbeli, hanem valóságos ember vagyok, s így a velem egyesült emberi természet a sajátosságok fölcserélhetősége szerint isteni is. Egyetlen Krisztusként ismerjetek tehát meg engem, aki megtartom azokat a természeteket, amelyekből, amelyekben, és amelyekké magam lettem.

***Fényének:***

FÖLÉKESÍTETT MENYEGZŐS TERMEDET látom, Üdvözítőm, \* de nincs menyegzős öltönyöm, hogy oda bejuthassak. \* Tedd ragyogóvá lelkem öltözékét, fényárasztó, \* és üdvözíts engem! *(3x)*

### Dicséreti sztihirák:

***2. hang.***

ÖSSZEJÖN A ZSIDÓK **TA**NÁCSA, \* hogy a mindenek Alkotóját és **Te**remtőjét \* Pilátus**nak** adják át. \* Ó, gonoszok és hi**tet**lenek! \* ítéletre szánják azt, aki élőket és holtakat fog majd **meg**ítélni. \* Kínszenvedésre készítik a szenvedések meg**gyó**gyítóját. \* Hosszú türel**mű** Urunk, \* nagy a te **ir**galmad, \*’ **di**csőség néked!

A TÖRVÉNYSZE**GŐ** JÚDÁS, \* aki a vacsorán veled egy tálba mártotta **ke**zét, Uram, \* törvényszegők felé **tár**ta ki azt, \* hogy átvegye az **e**züstpénzt, \* és ki a kenet értékét **be**csülgette, \* nem átallt téged, a felbecsülhetetlen értékűt **el**árulni. \* Ki lábait a mosásra ki**nyúj**totta, \* álnokul megcsókolta az **U**ralkodót, \* hogy elárulja a **go**noszoknak, \* de az apostolok karából ki**sza**kítva \* nem láthatta meg a te harmadnapi feltá**ma**dásodat, \*’ amely által kö**nyö**rülj rajtunk!

JÚDÁS, A RAVASZ **Á**RULÓ, \* álnok csókkal árulta el az Urat **és** Megváltót \* s a mindenek Uralkodóját szolgaként adta el **a** zsidóknak, \* s mint a bárány a leö**le**tésre, \* úgy engedte áldozatra magát az Is**ten** báránya, \* az Atyá**nak** Fia, \*’ az egyetlen **Nagy**irgalmú.

JÚDÁS, MINT SZOLGA **ÉS** CSALÓ, \* tanítvány **és** áruló, \* barát és mégis sátánként nyilatkozott meg **tet**teiben, \* mert bár követte **a** Mestert, \* de közben már az árulást **la**tolgatta, \* ezt mondván **ma**gában: \* elárulom őt és megszerzem az össze**ra**kott pénzt, \* mert igyekezett már a kenetet **is** eladni, \* Jézust pedig álnokul **el**fogatni. \* Csókot adva elárul**ta** Krisztust, \* s mint a bárány a le**ö**letésre, \* úgy engedte áldozatra magát az egyet**len** irgalmas \*’ **és** em**ber**szerető.

***Dicsőség… most és…***

AKIT IZAJÁS ÁRTATLAN BÁRÁNYNAK **hir**detett, \* önkéntes leöle**tés**re jön meg, \* és hátát korbácso**lás**ra adja, \* orcáját pedig az üt**le**geknek. \* Arcát nem fordítja el a leköpdösések **szé**gyenétől, \* és gyalázatos halálra **í**téltetik. \* Mindezeket ártatlanul és önként el**vi**seli, \* hogy mindenkinek aján**dé**kul adja \*’ a holtak közül való **fel**támadást.

***Olvasott doxológia, „Teljesítsük…” ekténia, majd pedig:***

Előverses sztihirák

***8. hang.***

MA A KRISZTUS ELLENI GONOSZ **GYŰ**LÉS összeül, \* és taná**csot** tart ellene: \* hogyan adhatnák át Pi**lá**tusnak \* halálos ítélet**re** az ártatlant. \* Ma Júdás a neki juttatott pénz kötelét a **nya**kába veszi, \* és így mindkét életét **el**veszti: \* az ideiglenest is és **az** istenit is. \* Ma Kaifás akarata ellenére is **jö**vendöl, mondván: \* Jobb, ha egyvalaki hal meg **a** népért, \* mert ő épp bűnein**kért** jött szenvedni. \* hogy megszabadítson bennünket az ellen**ség** rabságából, \*’ mint jóságos **és** emberszerető.

**Elővers:** Ki kenyeremet ette, nagy csalárd**sá**got művelt ellenem.

MA JÚDÁS A SZEGÉNYEK szeretetének ál**ar**cát veszi föl, \* és kimutatja kapzsisá**ga** arculatát. \* Nem a szegényekre van **gond**ja már, \* s nem a bűnös asszony balzsa**mát** árulgatja, \* hanem a mennyei műró kene**tet** árulja el, \* s abból szerez magának **e**züstpénzt. \* A zsidókhoz siet, és **ezt** mondja nekik: \* Mit akar**tok** adni nekem, \* és én őt nektek **a**dom át? \* Ó, á**ru**ló kapzsiság: \* a kedvére való á**rat** számolja ki, \* aztán megegyezik a keres**ke**dőkkel, \* és megkötik **az** egyességet. \* Nem alkudo**zik** az értéken, \* hanem Urát szökött rabszolgaként **ad**ja el, \* mert a tolvajok szokták így elvet**ni** az értéket. \* az őrjöngő kapzsiság őt saját Ura elleni ármányko**dás**ra késztette. \* Meneküljünk ezért az ilyesmitől, **ki**áltván: \*' Nagy türelmű U**runk**, dicsőség néked!

**Elővers:** Szíve gonoszságot gyűjtött magának. Kiment **és** beszélt ugyanarról.

ÁLNOK MÓDON CSELEKEDTÉL, tör**vény**szegő Júdás! \* Te a pénzvágy beteg**sé**gébe esve \* embergyűlölő**vé** váltál. \* Ha a gazdag**sá**got szeretted, \* miért lettél a szegénység tanítójá**nak** követője? \* És ha azt sze**ret**ted is, \* miért adtad el a fölbecsülhe**tet**lent halálra? \* Döbbenj meg, nap, és **só**hajtozzál, föld, \* és hangoztasd meg**in**dultan: \*’ Nagy türelmű U**runk**, dicsőség néked!

**Elővers:** Istentelen **vég**zést hoztak ellenem.

SENKI SE KÖZELEDJÉK BEAVATATLANUL az Úr vacsorá**já**hoz, ó hívek! \* Senki se járuljon a szent asztalhoz csa**lár**dul, mint Júdás! \* Mert ő elfogadta a falatot, de a Kenyeret **el**adta. \* Tanítványt színlelt, de való**já**ban gyilkos volt. \* Azért a zsidókkal e**gyütt** örvendezett, \* bár még az apostolokkal együtt tar**tóz**kodott. \* Gyűlölve csókolt és csókjával **el**árulta azt, \* aki megváltott min**ket** az átokból, \*’ Istent és lel**künk** Üdvözítőjét.

***Dicsőség…*** ÁLNOK MÓDON CSELEKEDTÉL, tör**vény**szegő Júdás! \* Te a pénzvágy beteg**sé**gébe esve \* embergyűlölő**vé** váltál. \* Ha a gazdag**sá**got szeretted, \* miért lettél a szegénység tanítójá**nak** követője? \* És ha azt sze**ret**ted is, \* miért adtad el a fölbecsülhe**tet**lent halálra? \* Döbbenj meg, nap, és **só**hajtozzál, föld, \* és hangoztasd meg**in**dultan: \*’ Nagy türelmű U**runk**, dicsőség néked!

***Most és… 5. hang.***

URUNK, MIDŐN TANÍTVÁNYAIDAT beavattad a **ti**tokba, \* ilyen szavakkal taní**tot**tad azokat: \* Vigyázzatok, ba**rá**taim, \* hogy tőlem semmi félelem el ne tán**to**rítson, \* mert ha szenvedek, a **vi**lágért teszem. \* Ne botránkozzatok meg te**hát** bennem, \* mert nem azért jöttem, hogy nekem szol**gál**janak, \* hanem hogy én **ma**gam szolgáljak, \* lelkemet adva a **vi**lágért. \* Ha tehát ti baráta**im** vagytok, \* ti is így **te**gyetek, \* és aki első akar lenni, legyen u**tol**sóvá, \* az úr olyan legyen, mint **a** szolga! \* Maradja**tok** énbennem, \* hogy gyümölcsöt te**rem**jetek, \*’ mert én vagyok **az** élet szőlője!

***„Jó az Urat dicsérni…”, Háromszorszenttől a „Mi Atyánkig…”, majd*** ***konták:***

***8. hang. Minta: Mint a teremtmények zsengéit…***

MÍG JÁKOB JÓZSEF ELVESZTÉSÉN **SI**RÁNKOZOTT, \* nemes lelkű fia királyként tisztelve ült ha**di** szekerén. \* Mert ő az egyiptomi nő kéjvágyának **nem** hódolt be, \* ezért őt magasz**tal**ta fel az, \* ki az emberek **szí**vét látja, \*’ és neki küldött hervadhatat**lan** koszorút.

Uram, irgalmazz 40-szer, Dicsőség… most és… Ki a keruboknál… Az Úr nevében adj áldást, atya! Befejezés, mint a böjti vecsernyén, majd elbocsátó.